David Kramer sê nouse dae verwys hy die nuuskieriges na wat ek op die plaat se omslag geskryf het. Maar ek moes al self hoor hoe twee gesiene, geleerde manne kliphard in die koöperasie stry oor of Blokkies eintlik Koffie Hofmeyr (toe prokureur in Montagu) is, wat in 1937 vir die Springbokke senter teen Nieu-Seeland gespeel het.
Snaaks dat mense so soek na “wat waar is” agter verhale. Daar is baie bygelowe wat in gesprekke ronddwaal. Die enigste wat Koffie en Blokkies gemeen het, is die “-ie” in hul name.
Natuurlik speel “die waarheid” ’n rol. Die mense van Nissenville, wat gewoonlik vir die bioskoop op die galery gesit het, ís uit my geboortedorp se stadsaal verjaag. Dis vreemd hoe by kontreiverhale, waarin na “die waarheid” oor die karakters gesoek word, die historiese werklikhede dikwels nie raakgesien word nie.
Terselfdertyd glo ek nie Stanley het eens aan stories gedink toe hy die sementlikkewaan gemaak het wat die vrugte-eters van sy poedingboom (vier soorte vrugte geënt op ’n appelkoosboom) moes weghou nie. Dit lê nou nog daar.
En toe hy vir homself die lottomasjien gemaak het? ’n Groterige konfytblik met ’n gat vir die boontjies en oop gate aan die teenoorgestelde kant waardeur die boontjies kon uitval.
Op elke boontjie het hy met ’n pen ’n syfer geskryf. ’n Handvatsel kon die blik in die rondte draai. Sy raaiskote is in ’n skoolboek aangeteken. Gewen het hy natuurlik nooit, maar verloor ook nie! Die punt is: Dit is meer as wat die hele dorp met al die vals lottohoop kon sê!
Daar was baie dae dat ek gewens het ek is dood. Daar was dae dat ek dit selfs oorweeg het om my lewe te neem. As jy in daardie situasie is, weet jy presies hoe ek gevoel het; jy voel ook so.
Maar hoor my, asseblief: Die dag dat jy besluit om jou vryheid terug te eis en hom te verlaat is die dag dat jou nuwe lewe sal begin. Die rouproses wat ná daardie besluit volg, is amper soos om die lewe te skenk.
Dit is verskriklik seer, en jy gaan dit nooit vergeet nie. Maar weet: Sodra daardie nuwe lewe daar is, gaan jy ’n nuwe mens wees. Ek was vry die dag toe die regter my amptelik vrygemaak het van hom.
Ek was ’n ander mens. Natuurlik het ek nog gehuil en baie dae terneergedruk gevoel. Maar skielik het ek ook weer begin lag. Skielik het ek weer hoop gehad.
Wanneer jy jou ook eindelik losgemaak het – maar nog rou – hou jou oë op alles wat nuut is op jou lewenspad. En kyk na jouself; jy is nou eindelik die belangrikste in jou lewe.